text: রণবীরের সুপারস্টার হওয়ার যোগ্যতা আছে, তবে… | SabujSylhet.com
  Home বিনোদন রণবীরের সুপারস্টার হওয়ার যোগ্যতা আছে, তবে…
  রণবীরের সুপারস্টার হওয়ার যোগ্যতা আছে, তবে…
  বিনোদন ডেস্ক::ব্যতিক্রমী চরিত্রে অভিনয় করে নিজের দক্ষতা বুঝিয়ে দিয়েছেন রণবীর সিং। ঐতিহাসিক প্রেক্ষাপটের একাধিক ছবিতে তার দুর্দান্ত অভিনয় ভূয়সী প্রশংসিত হয়েছে। গল্পের প্রয়োজনে তিনি অত্যাধিক কসরত করে নিজের মধ্যে আমূল পরিবর্তন আনতে পারেন। ফলে এই সময়কার অন্য অভিনেতাদের তুলনায় রণবীরের বাজারদর বেশ ভালো।
  একই মত দীপিকা পাড়ুকোনেরও। তার মতে, রণবীরের মধ্যে সুপারস্টার হওয়ার সব ধরণের যোগ্যতা রয়েছে। তবে সেই লক্ষ্য থেকে রণবীর এখনও অনেক দূরে। আরও অনেকটা পথ তাকে এগিয়ে যেতে হবে।
  সঞ্জয়লীলা বানসালি পরিচালিত 'পদ্মাবত' ছবিতে রণবীর কেমন অভিনয় করেছেন? এমন প্রশ্নের জবাবে দীপিকা জানান, তিনি রণবীরের কাজে ভীষণ খুশি। অসাধারণ কাজ করছেন রণবীর। এই চরিত্রটি করার থেকে রণবীরকে অনেকেই বাধা দিয়েছে, কিন্তু কোনও কথা না শুনেই এগিয়ে যান রণবীর। যার ফলে এতো ভালো একটি কাজ উপহার দিতে পেরেছে।
  এদিকে দীপিকার মুখে রণবীরের সম্পর্কে এতো প্রশংসা শুনে বলিউডে গুঞ্জনের মাত্রা আরও বেড়েছে। শোনা যাচ্ছে, তারা শিগগিরই বিয়ে করবেন। এই বছরেই ডেস্টিনেশন ওয়েডিং সেরে ফেলবেন এই প্রেমিক যুগল।